|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail: **eka.press@gmail.com** ■

Αρ. Πρωτ.:5096 Αθήνα, 31/08/2021

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καλεί τα σωματεία μέλη του, τους εργαζόμενους, τους νέους και τους συνταξιούχους του Λεκανοπεδίου της Αθήνας, να δώσουν δυναμικό παρόν την Τετάρτη 1 Σεπτέμβρη στο συλλαλητήριο, στην Πλατεία Συντάγματος στις 7 μ.μ.. Όλοι μαζί θα παλέψουμε ενάντια στην νέα επίθεση της κυβέρνησης που εκείνη την μέρα φέρνει προς ψήφιση το νομοσχέδιο για την ιδιωτικοποίηση της επικουρικής ασφάλισης.

Πρόκειται για ένα νομοσχέδιο που διαμορφώνει ένα νέο τοπίο στην ασφάλιση, περιορίζοντας την συμμετοχή του κράτους και των εργοδοτών και ανοίγοντας τον δρόμο στις ασφαλιστικές εταιρείες. Απέναντι στην πολιτική της κυβέρνησης που σκοπό έχει να διαλύσει κάθε εργασιακό και συνδικαλιστικό κεκτημένο και να θεμελιώσει τις ατομικές διαπραγματεύσεις και την ατομική ασφάλιση, δεν πρέπει να περιμένουμε άπραγοι την ταφόπλακα που μας ετοιμάζουν.

Ενωμένοι θα παλέψουμε και θα διεκδικήσουμε δημόσιο και δωρεάν σύστημα κοινωνικής ασφάλισης για όλους. Όλοι στο Σύνταγμα, στις 7 μ.μ., την 1η Σεπτέμβρη.

**Το Δ.Σ.**